《蕊珠闲 题张啸峰》
清代·赵芬

水亭开，风帘卷，闲对碧云千柄。写幽情，谱宫商，问花欲应。

越娃歌罢，闹红归艇。最宜昼长人静。曲阑凭。个中清味自领。

三十六陂风景。玉箫低吹，好趁彩鸾眠醒。冷香遥沁，雪笺霜颖。

嫩凉暗传秋信。

作者简介：赵芬，字仪姞，一字子逸，号次鸿，晚号善约老人，上海人。户部侍郎赵秉冲女，批验大使乌程汪延泽继室，日桢母。工诗词，有《滤月轩集》。